उन्होंने कहा कि मामले में मुख्य आरोपी को जेल भेज दिया गया है और दो अन्य नामजद आरोपियों की तलाश की जा रही है। उन्होंने यह भी बताया कि जांच के दौरान जेल भेजे गए आरोपी और लड़की के बीच दो माह के अंतराल में फोन पर 122 बार बातचीत हुई थी। उधर, लड़की के भाई ने आरोप लगाया कि घटना के बाद थाने की पुलिस ने पहले मामले को छिपाने की कोशिश की, बाद में काफी प्रयास के बाद सामूहिक दुष्कर्म का मामला दर्ज किया था। पुलिस ने ही आरोपियों के बचाव में चिकित्सकों से मिलकर दुष्कर्म न होने की रिपोर्ट बनवाई है और पुलिस की इसी कार्रवाई से क्षुब्ध होकर उसकी बहन ने आत्महत्या की है।